Mgr. **Jana Plauchová** (\* 8. september 1987, Banská Bystrica) je slovenská spisovateľka, autorka sci-fi a populárno-náučnej literatúry. Vyšli jej štyri vedecko-fantastické romány a jedna populárno-náučná kniha. Bola označená za jedinú výrazne sci-fi prezentujúcu slovenskú autorku súčasnosti. Podľa spisovateľky Alexandry Pavelkovej jej v súčasnosti patrí na Slovensku prvenstvo v žánri hard sci-fi.

Životopis
---------

Narodila sa v Banskej Bystrici, kde navštevovala gymnázium v odbore umelecká výchova. Má ukončený aj cyklus základnej umeleckej školy. O vesmír sa zaujímala už od najútlejšieho veku. Zaujímala ju aj príroda a príbehy, najprv videné a počúvané, neskôr čítané. V pätnástich rokoch (rok 2003) sa po havárii raketoplánu Columbia pridal aj záujem o kozmonautiku. V tomto veku výrazne stúpol aj jej záujem o astronómiu. Začala získavať ocenenia vo vedomostnej súťaži Čo vieš o hviezdach? a v roku 2004 rozpísala náučnú knihu o súhvezdiach.:577 Do dvadsiateho roku života bola veľmi nadšená pre program Space Shuttle.

Už na vysokoškolské štúdium nastupovala s vedomím, že chce písať knihy. Biológia má podľa jej slov vo sci-fi veľké uplatnenie. V rokoch 2007 až 2010 študovala na Fakulte prírodných vied Univerzity Mateja Bela v Banskej Bystrici odbory systematická biológia a ekológia. Na to nadviazala magisterským štúdiom na Univerzite Komenského v Bratislave v odbore molekulárna biológia. Krátko po skončení vysokej školy sa jej podarilo vydať prvý román *Nula kelvínov*. Absolvovala aj Pomaturitné štúdium astronómie v Hurbanove.:577

Momentálne pracuje ako odborná pracovníčka v Krajskej hvezdárni a planetáriu Maximilána Hella v Žiari nad Hronom.:577 Na toto miesto ju odporučili astronómovia v jej rodisku. Ná­pl­ňou jej práce je najmä po­pu­la­ri­zá­cia vedy a vý­učba zá­kla­dov astro­nó­mie, ob­sluha di­gi­tál­neho pla­ne­tá­ria, vy­tvá­ra­nie prog­ra­mov do planetária, pí­sa­nie člán­kov, ob­čas po­zo­ro­va­nie, vý­jazdy s pred­náš­kami či tvorba mo­de­lov ves­mír­nych te­lies. Viedla aj astronomický krúžok.:577 Zároveň od roku 2014:577 prednáša predmet Raketová technika a kozmonautika na pomaturitnom štúdiu astronómie v Hurbanove. Po siedmich rokoch života v Žiari nad Hronom sa presťahovala do domu v Kremnici. Jej záujmami sú astronómia, kozmonautika, čítanie, akvaristika, turistika, záhradníčenie, výroba dekoračných predmetov, najmä zo šišiek, písanie blogu, a stavanie sôch.

Jana Plauchová je slobodná.

Literárna tvorba
----------------

Plauchovej pracovisko, Krajská hvezdáreň a planetárium Maximiliána Hella v Žiari nad Hronom
Záujem o sci-fi v nej prebudili detské sci-fi knižky *Tajomstvo Dračej steny* od Jozefa Žarnaya a *Prázdniny na planéte Coleida* od autora píšuceho pod pseudonymom Kir Bulyčov. K týmto knihám ju priviedla matka, tiež fanúšička sci-fi. Plauchová bola tiež fanúšičkou seriálu Star Trek. Písať začala už na základnej škole. Jej prvými prácami boli rozprávky. Neskôr skúšala písať dobrodružné príbehy pre mládež, príbehy o zvieratách, sci-fi a pokusy o encyklopédie. Od šestnástich rokov do dvadsiatich štyroch rokov sa jej beletristická tvorba týkala výlučne sci-fi žánru. Považovala sci-fi za rovnako pestrú, obohacujúcu a silnú ako iné žánre, za prostriedok rozšírenia čitateľovho chápania, predstavivosti, empatie a za možnosť nastaviť zrkadlo ľudstvu bez toho, aby plytko moralizovala. Písanie prvopisu označila za najťažšiu časť tvorby. Ako získavala čoraz viac teoretických vedomostí, táto tvorba bola pre ňu čoraz jednoduchšia. Začala písať až vtedy, keď mala knihu premyslenú v hlave do poslednej vety. Ak ju začala písať skôr, stratila inšpiráciu a text nedokončila.

Okrem sci-fi ju zaujíma téma písania samotného, o ktorom tiež tvorí poviedky či rady a návody.

### Romány

Jadrom tvorby Plauchovej sú vedecko-fantastické romány s vyváženými prvkami hard a soft sci-fi. Hlboké ponory do myšlienok a emócií postáv sú pre ňu rovnako dôležité ako faktická správnosť, veda a technológia. Zaoberá sa aj témami, ktorým sa iní autori vyhýbajú, propaguje menšinové myšlienky. Mimozemšťanov, v ktorých neverí, považuje len za súčasť umeleckej fikcie. Zručne využíva odborné termíny, decentne čitateľa poúča, nebráni sa experimentovaniu. Používa tiež rozličné, výrazné typy postáv oproti iným autorom vedeckej fantastiky, ktorých postavy sú väčšinou zovšeobecnené.

#### *Nula kelvinov*

V 17-tich rokoch dokončila svoj prvý rukopis, ten však nebol nikdy vydaný. Knižne vydaný bol až jej piaty rukopis v poradí, ktorý dopísala v roku 2010. Má titul a podtitul *Nula kelvinov: Ja neexistujem, ty neexistuješ*. Je to príbeh o (ne)cestovaní v čase, génových manipuláciách, odlišnosti od davu, láske, frustrácii, genialite a dospievaní. Prináša príbeh chlapca Davida, ktorý rastie a starne dvakrát pomalšie. Literárny kritik Miloš Ferko označil Plauchovej debut za kvalitný, čitateľný slovenský vedecko-fantastický román, ktorý je určený nielen deťom a mládeži. Kritička Veronika Rácová sa o románe vyjadrila, že má precíznu kompozíciu a premyslenú kauzalitu, a že autorka vcelku dobre napriek veľkému rozsahu knihy zvládla dávkovanie určitých tém či motívov. Plauchová neskôr označila túto knihu za mierne štylisticky a gramaticky nevyladenú. S vydavateľstvom Q111 už nechcela spolupracovať.

V roku 2022 vyšla kniha Nula kelvinov znova v reedícii vydavateľstva Artis Omnis. Pripravuje sa aj jej pokračovanie, ktoré je jedným z dôvodov jej druhého vydania. Toto pokračovanie s názvom *Tristodesať kelvinov* by malo vyjsť v roku 2024.

#### *Večnosť omylov*

O rok a pol neskôr po prvom vydaní Nula kelvinov vychádza cez vydavateľstvo Artis Omnis druhý Plauchovej román *Večnosť omylov*. V skutočnosti ho napísala ako štvrtý rukopis v poradí, pred Nula kelvinov. Ústrednou témou Večnosti omylov je neobjasnená fiktívna, tragická havária raketoplánu Discovery a reťaz dôsledkov, ktorú vyvolá. Obsahuje aj motív teleportu medzi Zemou a vzdialenou planétou, ktorý je postavený na ťažko vysvetliteľných javoch vo vrchnej vrstve zemskej atmosféry. Proces tvorby knihy od prvotného nápadu až po vydanú knižku trval desať a pol roka. Prvých šesť rokov autorka len vyhľadávala informácie a premýšľala dej. Prvú verziu knihy dokončila v roku 2009 a v nasledujúcich štyroch rokoch ju ešte trikrát prepísala. Podľa Pavelkovej ide o nesporný posun vpred.

#### *Úvod do teórie chaosu*

V roku 2016 vyšiel cez Artis Omnis tretí Plauchovej román *Úvod do teórie chaosu*, ktorý dopísala v roku 2012. Písanie trvalo štrnásť mesiacov a finálnu verziu potom ešte prepisovala a upravovala. Kniha sa odohráva v prostredí oceánskych hlbín. Je to sci-fi triler s prvkami hororu charakterizovaný ako príbeh o sile ľudského strachu, sebaklamoch a fóbiách, ale tiež o nevyčerpateľných možnostiach, zahrávaní sa s vesmírom, výskume, utajení, náhodách a kvantovej teórii. Podľa spisovateľky Kataríny Soyky má text pridanú hodnotu pre fobikov, keďže hlavný hrdina trpí fóbiou z hĺbok.

Úvod do teórie chaosu bol preložený aj do češtiny a v máji 2023 vyšiel vo vydavateľstve Euromedia.

#### *Druhá planéta*

V apríli 2019 vychádza opäť cez Artis Omnis štvrtý Plauchovej sci-fi román s názvom *Druhá planéta*. Napísala ho ešte na strednej škole, pred všetkými jej doposiaľ vydanými dielami. Písanie trvalo rok. Na vydanie čakala ďalších 12 rokov, počas ktorých rukopis upravovala a prerábala, ale na jeho deji sa nič nezmenilo. Ide o jej vôbec najstaršiu prácu, aká bola kedy publikovaná. Autorka ju označila za technickú, starosvetskú hard sci-fi v štýle Arthura C. Clarka, len jej rozuzlenie je fantazijnejšie. V rozuzlení sa rozlúštia niektoré zo záhad planéty Venuše. Román rieši okrem iného otázky znečisťovania životného prostredia. Motív Venuše sa v ňom vyskytuje preto, lebo ju autorka považuje za nedostatočne skúmanú v porovnaní s Marsom. Navyše je Venuša veľmi podobná Zemi.

### Poviedky

Jana Plauchová sa venuje aj poviedkovej tvorbe. Jej prvá publikovaná poviedka má názov *Dievčatko* a dobrá víla alebo In vitro kurz tvorivého písania a vyšla v roku 2012 v časopise *Dotyky.* V roku 2014 jej v spoločnej zbierke slovenských sci-fi autorov s názvom *Dotyky budúcnosti* vyšla poviedka *Granátový vesmír*. Neskôr v tom istom roku bola publikovaná aj jej poviedka *Cintorín živých* v zborníku poviedok súťaže Mladá slovenská poviedka. Na tému šialenstva astronautov napísala poviedku *Pravidlá hry*, ktorá vyšla v zborníku v roku 2019. V roku 2017 jej vyšla poviedka *Po oblakoch nikto nechodí obutý* – stala sa súčasťou zbierky poviedok českých a slovenských ženských autoriek s názvom *Žena s labutí*. Ide o jedno z mála diel, v ktorom sa autorka inšpirovala vlastnou skúsenosťou.

Ocenenia
--------

Svoje prvé ocenenie získala v roku 2002 v súťaži Kukučínova literárna Revúca 2002, kde dosiahla druhé miesto. Nasledovalo prvé miesto v Tak píšem ja 2013, 3. miesto v Mladá slovenská poviedka 2014, 2. miesto v Poviedka Istroconu 2015, Encouragement Award od ESFS 2015.

Mimo fantastiky získala spolu s kolegami ocenenie Cena diváka na Astrofilme 2016 za scenár populárno-náučného filmu *Jeho jasnosť Slnko*.

V roku 2021 získala v literárnej súťaži science fiction a fantasy Cena Karla Čapka víťazstvo v kategórii poviedka a tiež hlavnú cenu súťaže – Mlok, za science fiction poviedku *Marťanská odysea*, príbeh o roveroch na Marse.:577

Popularizácia vedy
------------------

Titulná snímka prezentácie z Wikikonferencie 2017
Plauchová sa venuje aj písaniu populárno-náučnej literatúry. Publikovala v časopise *Pontes*, kde jej vyšiel napríklad článok „30 rokov od štartu Miru", a tiež v časopise Kozmos.

### Súhvezdia od Andromedy po Žirafu

V roku 2023, po rokoch odkladov, vydala svoju prvú populárno-náučnú knihu *Súhvezdia od Andromedy po Žirafu*.:577 Zámerom knihy bolo priniesť čo najkomplexnejšie informácie výhradne o súhvezdiach s výnimkou niektorých úzko súvisiacich tém, aké boli kedy v slovenčine vydané. Názov znamená, že publikácia obsahuje o súhvezdiach všetko od A po Z. Na knihe pracovala s prestávkami devätnásť rokov.:7 Kniha vyšla sedem rokov po dokončení prvej verzie rukopisu.

### Prednášková činnosť

Jana Plauchová prednáša pre laikov aj odbornú verejnosť. Jednou z tém jej prednášok je havária raketoplánu Columbia, ďalšou zase otázka existencie mimozemského života. V marci 2017 vo Vrbovom napríklad prednášala o priebehu kozmického letu doplnenom animáciou. V septembri 2017, pred 60. výročím vypustenia prvej umelej družice Zeme, prednášala Plauchová v slovenskom prírodovednom múzeu v Bratislave na tému „60 rokov kozmonautiky". Na BB cone 2018 zase vystúpila s prednáškou „Challenger – tragicky krátky let", vytvorenej pri príležitosti 30. výročia tragédie raketoplánu Challenger.

### Wikipédia

V roku 2006, ako osemnásťročná, Plauchová spoznala projekt slovenskej Wikipédie. Po niekoľkých anonymných editáciách sa na ňom zaregistrovala pod pseudonymom Eryn Blaireová. Spočiatku sa venovala písaniu a rozširovaniu článkov z oblasti astronómie a kozmonautiky, počas vysokoškolského štúdia biológie sa zväčšil aj jej podiel biologických článkov. Najintenzívnejšie prispievala v prvých štyroch rokoch od registrácie. Od roku 2010 počet jej editácií dlhodobo poklesol, ale redaktorka je doteraz aktívna.

V roku 2017 sa zúčastnila Wikikonferencie v Žiline, kde prednášala na tému vývoj počtu a kvality článkov slovenskej Wikipédie v oblastiach astronómia, kozmonautika a biológia. Vo svojej prednáške porovnávala spôsoby tvorby článkov, opísala, aké typy článkov v daných odboroch najčastejšie vznikajú, kde sa prejavuje tematická nerovnováha a kde prevažuje kvantita nad kvalitou.

Dielo
-----

### Romány

* 2012, 2022 – *Nula kelvinov (Ja neexistujem, ty neexistuješ)*, sci-fi román
* 2013 – *Večnosť omylov*, sci-fi triler, s pôvodným názvom Osem hviezd Veľkého voza
* 2016 – *Úvod do teórie chaosu*, sci-fi triler
* 2019 – *Druhá planéta*, sci-fi román

### Poviedky

* 2012 – *Dievčatko a dobrá víla alebo In vitro kurz tvorivého písania* (Dotyky)
* 2014 – *Granátový vesmír*, zbierka *Dotyky budúcnosti* (Artis Omnis)
* 2014 – *Cintorín živých*, zbierka Mladá slovenská poviedka 2014 (Oravské kultúrne stredisko v Dolnom Kubíne)
* 2018 – *Po oblakoch nikto nechodí obutý*, zbierka *Žena s labutí* (Fortna)
* 2019 – *Pravidlá hry*, zbierka *Istrocon 5* (HJC projekt)

* 2022 – *Marťanská odysea*, zbierka *Mlok* (Sbírka vítezných prací Ceny Karla Čapka za rok 2021)

* 2022 – *Ochladzovač*, zbierka *Vianoce, zas Vianoce* (Hydra)

### Populárno-náučná literatúra

* 2023 – *Súhvezdia od Andromedy po Žirafu*, komplexný encyklopedický sprievodca hviezdnou oblohou

Referencie
----------

1. ↑  Lucia Lackovičová. *Dobývanie vesmíru v podaní slovenských autorov* [online]. [Cit. 2019-03-07]. Dostupné online.
2. 1 2 3 4 5 6 7 8 9 10 11 12 13  Linda Cebrová. *Jana je úspešnou astronomičkou a najvýraznejšou súčasnou autorkou sci-fi žánru v našej krajine* [online]. [Cit. 2019-01-23]. Dostupné online.
3. 1 2 3 4 5   *Kremničanka Jana Plauchová je považovaná za najvýraznejšiu autorku sci -fi románov* [online]. [Cit. 2022-06-14]. Dostupné online.
4. 1 2  Alexandra Pavelková. *Esej: Fantastické ženy na Slovensku, 2. časť* [online]. 2017-06-23, [cit. 2019-01-23]. Dostupné online.
5. 1 2 3 4 5 6  PLAUCHOVÁ, Jana. *Úvod do teórie chaosu*. Redakcia Marta Blašková Maňáková, Andrea Harmanová. Bytča : Artis Omnis, 2016. 429 s. (Margo.)
6. 1 2 3 4 5 6 7   *žena s labutí*. [s.l.] : Fortna, 2018. ISBN 978-80-907070-2-3.
7. 1 2 3 4 5 6  Eva Štenclová. *Svoju knihu pokrstila prachom z meteoritov* [online]. 2014-04-02, [cit. 2019-01-22]. Dostupné online.
8. 1 2 3   *O mne* [online]. 2016-12-19, [cit. 2019-01-18]. Dostupné online.
9. 1 2 3 4 5   *Jana Plauchová: Vesmír si zaslúži záujem a podrobné štúdium* [online]. Multiverzum, [cit. 2018-08-23]. Dostupné online.
10. 1 2 3 4 5 6 7 8  Nata Sabová. *Jana Plauchová* [online]. 2014-06-14, [cit. 2019-01-22]. Dostupné online.
11. 1 2 3 4 5 6 7 8   *Jana Plauchová* [online]. 2017-04-28, [cit. 2019-01-18]. Dostupné online.
12. 1 2 3 4 5 6 7 8 9  PLAUCHOVÁ, Jana. *Súhvezdia od Andromedy po Žirafu*. Redakcia Eduard Koči; ilustrácie Peter Zimnikoval; Beata Zimnikovalová, Michal Mojžiš, Tibor Krátky. prvé. vyd. Hurbanovo : Slovenská ústredná hvezdáreň Hurbanovo, 2023. 592 s. ISBN 978-80-89998-357.
13. 1 2 3   *Večnosť omylov Jany Plauchovej* [online]. 2014-04-08, [cit. 2019-01-22]. Dostupné online. Archivované 2019-03-05 z originálu.
14. 1 2 3 4 5   *Rozhovor – Jana Plauchová: Buďte radi, ak o vaše rukopisy nemajú vydavatelia záujem* [online]. Fandom.sk, 2023-12-20, [cit. 2024-01-22]. Dostupné online.
15. ↑  Jana Plauchová In:  *Osoby, ktoré získali titul na UK* [online]. Bratislava: Univerzita Komenského, [cit. 2019-02-15]. Dostupné online. Archivované 2019-02-16 z originálu.
16. ↑   *Zamestnanci KHaPMH v Žiari nad Hronom* [online]. Krajská hvezdáreň a planetárium Maximiliána Hella, [cit. 2016-07-10]. Dostupné online.
17. ↑   *V stredu pokrstia sci-fi triler Banskobystričanky Jany Plauchovej* [online]. 2016-12-10, [cit. 2019-02-15]. Dostupné online.
18. 1 2 3 4 5 6   *Rozhovor s Janou Plauchovou: V sci-fi sa môže ukrývať naozaj hlboká psychológia* [online]. [Cit. 2019-02-01]. Dostupné online.
19. ↑   *Stretnutia s fantastikou: Jana Plauchová* [online]. 2019-01-5, [cit. 2019-01-18]. Dostupné online.
20. 1 2 3 4 5   *Jana Plauchová sa venuje vesmíru ako astronómka i autorka sci-fi* [online]. [Cit. 2019-04-15]. Dostupné online.
21. ↑   *Jana Plauchová – Prečo, ako a kedy píšem* [online]. Sieťovka, 2023-03-07, [cit. 2023-06-14]. Dostupné online.
22. ↑   *Ako uspieť? Pomaly! Knihu začnite písať, až keď ju máte premyslenú vetu po vete, radí Jana Plauchová* [online]. 2023-01-18, [cit. 2023-06-14]. Dostupné online.
23. ↑  Veronika Yaonee Inglotová. *Jana Plauchová: Úvod do teórie chaosu* [online]. 2017-03-25, [cit. 2019-02-15]. Dostupné online. [nefunkčný odkaz]
24. 1 2 3  Jana Plauchová. *Zóna Nula kelvinov* [online]. 2014-03-17, [cit. 2019-01-22]. Dostupné online.
25. 1 2  Miloš Ferko. *Nula kelvinov (Ja neexistujem, ty neexistuješ) Zložité hry času* [online]. [Cit. 2019-01-22]. Dostupné online.
26. 1 2  Veronika Rácová. *Dráhy nevšedného* [online]. [Cit. 2019-01-23]. Dostupné online. Archivované 2017-10-21 z originálu.
27. 1 2 3 4 5 6 7   *Spisovateľka Jana Plauchová: Vesmír ma fascinoval už od útleho veku* [online]. 2022-09-02, [cit. 2022-10-26]. Dostupné online.
28. ↑  Jana Plauchová. *Zóna Večnosť omylov* [online]. 2014-03-17, [cit. 2019-01-22]. Dostupné online.
29. 1 2 3  Jana Plauchová. *Zóna Úvod do teórie chaosu* [online]. 2014-08-6, [cit. 2019-01-22]. Dostupné online.
30. ↑   *Tretí román Jany Plauchovej je aj o sile ľudského strachu či zahrávaní sa s vesmírom* [online]. [Cit. 2019-02-15]. Dostupné online. Archivované 2019-03-05 z originálu.
31. ↑  Katarína Soyka. *Jana Plauchová – Úvod do teórie chaosu – recenzia od: Katarína Soyka* [online]. 2017-03-17, [cit. 2019-02-15]. Dostupné online.
32. ↑   *Úvod do teorie chaosu* [online]. Praha: Euromedia Group, [cit. 2023-06-14]. Dostupné online.
33. ↑   *Druhá planéta* [online]. [Cit. 2019-04-04]. Dostupné online.
34. 1 2 3   Dej novej knihy žiarskej spisovateľky Jany Plauchovej sa celý odohráva vo vesmíre. *Mestské noviny Žiar nad Hronom*, jún 2019, roč. XIV, čís. 11, s. 4. ISSN 1339-1771.
35. 1 2   *Mladá slovenská poviedka 2014*. prvé. vyd. [s.l.] : Oravské kultúrne stredisko v Dolnom Kubín, 2014. Dostupné online. ISBN 978-80-89744-01-5.
36. 1 2   *ISTROCON 5*. prvé. vyd. [s.l.] : HJC projekt, s.r.o. 2019. ISBN 978-80-89840-49-6.
37. ↑  MIKULÁŠTÍK, Pavel. *Cena Karla Čapka, výsledky 2021* [online]. fandom.cz, [cit. 2021-12-09]. Dostupné online. (po česky)
38. ↑  Databazeknih.cz. *Cena Karla Čapka (cena fandomu - Mlok)* [online]. databazeknih.cz, [cit. 2021-12-09]. Dostupné online. (po česky)
39. ↑   30 rokov od štartu Miru. *Pontes*, 2016, roč. II, čís. 2/3, s. 60. ISSN 1339-8687.
40. ↑   Objekty pod lupou. *Kozmos*, 2021, roč. 52, čís. 4, s. 54. ISSN 0323-049.
41. ↑  Zuzana Pelechová. *Raketoplán Columbia, cesta bez návratu* [online]. 2015-05-17, [cit. 2019-02-15]. Dostupné online.
42. ↑   *Mesiac, Venušu aj Plejády pozorovali napriek oblakom* [online]. [Cit. 2019-01-23]. Dostupné online.
43. ↑   *60 rokov kozmonautiky* [online]. [Cit. 2019-01-23]. Dostupné online.
44. ↑   *BBCON 2018* [online]. [Cit. 2019-01-23]. Dostupné online. Archivované 2020-08-15 z originálu.
45. ↑  Jana Plauchová. *Wikiživotopis 1/2* [online]. [Cit. 2019-01-25]. Dostupné online.
46. ↑   *Eryn Blaireová, sk.wikipedia.org* [online]. [Cit. 2019-01-25]. Dostupné online.
47. ↑   *Wikikonferencia 2017* [online]. [Cit. 2019-01-23]. Dostupné online.
48. ↑  SCHNEIDER, Alexander. *Kniha Nula kelvinov (Ja neexistujem, ty neexistuješ) - predstavenie knihy* [online]. scifi.sk, 2012-12-31, [cit. 2016-07-10]. Dostupné online.
49. ↑   *Prichádza slovenský sci-fi román Večnosť omylov* [online]. fandom.sk, [cit. 2016-07-10]. Dostupné online.
50. ↑   *Jana Plauchová: Úvod do teórie chaosu* [online]. Artis Omnis, [cit. 2017-01-19]. Dostupné online. Archivované 2017-01-31 z originálu.
51. ↑   *Jana Plauchová: Druhá planéta* [online]. Artis Omnis, [cit. 2019-07-06]. Dostupné online.
52. ↑   Dievčatko a dobrá víla alebo In vitro kurz tvorivého písania. *Dotyky*, 2012, roč. XXIV, čís. 6, s. 81.
53. ↑   *Dotyky budúcnosti (ve slov.)* [online]. [Cit. 2018-05-24]. Dostupné online.
54. ↑  HLOUŠKOVÁ, Zuzana. *Žena s labutí připlouvá* [online]. [Cit. 2018-05-24]. Dostupné online.
55. ↑   *Mlok (Sbírka vítezných prací Ceny Karla Čapka za rok 2021)*. prvé. vyd. Praha : Cena Karla Čapka, 2022. ISBN 978-80-88343-24-0.
56. ↑   *Vianoce, zas Vianoce*. prvé. vyd. [s.l.] : Hydra, 2022. ISBN 9788089968756.

Iné projekty
------------

Commons
* Spolupracuj na Commons Commons ponúka multimediálne súbory na tému **Jana Plauchová**

Externé odkazy
--------------

* Osobná stránka

Autoritné údaje: * NK ČR: mzk2018998030
* SNK: 149927
* VIAF: 7114153063177419320004